ທ່ານຮອງລັດຖະມົນຕີ ເຂົ້າຮ່ວມກອງປະຊຸມການຮ່ວມມືເສດຖະກິດ ອ່າວເປີຍປູ້ ຄັ້ງທີ 10 ແລະ ກອງປະຊຸມການພັດທະນາແລວທາງເສດຖະກິດຈີນ ແລະແຫຼມອິນໂດຈີນ ຄັ້ງທີ 2
- Details
- Published on ຈັນ, 11 ມິຖຸນາ 2018 08:44
ກອງການຮ່ວມມືເສດຖະກິດ ອ່າວເປີຍປູ້ ຄັ້ງທີ 10 ແລະ ກອງປະຊຸມການພັດທະນາແລວທາງເສດຖະກິດຈີນ ແລະ ແຫຼມອິນໂດຈີນ ຄັ້ງທີ 2, ຢູ່ນະຄອນນານນິງ, ເຂດປົກຄອງຕົນເອງກວາງຊີ ສປ ຈີນ, ໃນວັນທີ 22-25 ພຶດສະພາ 2018 (The 10th Pan-Beibu Gulf Economic Cooperation Forum & The Second China-Indochina Peninsula Economic Cooperation Corridor Development Forum): ກອງປະຊຸມດັ່ງກ່າວຈັດຂື້ນໂດຍການ ເປັນປະທ່ານຮ່ວມ ແລະ ເປັນຜູ້ກ່າວເປີດກອງປະຊຸມ ຂອງທ່ານ Ma Biao, ຮອງປະທານທີ່ປືກສາການເມືອງແຫ່ງ ຊາດ ສປ ຈີນ ແລະ ທ່ານ Lu Xinshe, ເລຂາພັກເຂດປົກຄອງຕົນເອງເຜົ່າຈ່ວງກວາງຊີ , ນອກຈາກນັ້ນຍັງມີ, ທ່ານ ນາງ Gao Yan, ຮອງລັດຖະມົນຕີກະຊວງການຄ້າ ສປ ຈີນ, ບັນດາທ່ານລັດຖະມົນຕີ, ຮອງລັດຖະມົນຕີ ແລະ ຜູ້ ຕາງໜ້າຈາກບັນດາປະເທດອາຊຽນ (ນອກຈາກປະເທດ ອິນໂດເນເຊຍ), ບັນດາປະເທດທີ່ນອນໃນໜຶື່ງແລວ, ໜື່ງ ເສັ້ນທາງຈໍານວນໜື່ງ ແລະ ແຂກທີ່ຖືກເຊີນຈາກພາກສ່ວນລັດ-ທຸລະກິດຈາກສູນກາງ ແລະ ທ້ອງຖິນຂອງ ສປ ຈີນ ແລະ ນັກວິຊາການຈາກ ບັນດາປະເທດທີ່ກ່າວມາຂ້າງເທິງ ລວມທັງໝົດປະມານ 500 ກວ່າທ່ານ.
ກອງປະຊຸມດັ່ງກ່າວແມ່ນກອງປະຊຸມເວທີປືກສາຫາລືລະດັບສູງ, ຈຸດປະສົງກອງປະຊຸມແມ່ນເພື່ອປືກສາຫາລືກ່ຽວກັບ ຂົ້ວການເຕີບໂຕໃໝ່ລະຫວ່າງຈີນ-ອາຊຽນ ເພື່ອບັນລຸເປົ້າໝາຍການພັດທະນາແບບຍືນຍົງໃນເຂດອ່າວເປີຍປູ້, ສ້າງ ເວທີປືກສາຫາລືແບບປົກກະຕິເປີດກ້ວາງ ແລະມີປະສິດທິຜົນ ເພື່ອສົ່ງເສີມຄວາມເຂົ້າອົກເຂົ້າໃຈ ແລະ ເຊື່ອໝັ້ນເຊິ່ງ ກັນ ແລະ ກັນ, ລົງເລິກການຄ້າ-ການລົງທຶນ, ຊຸກຍູ້ແລກປ່ຽນດ້ານເສດຖະກິດລະຫວ່າງບັນດາປະເທດໃນຂົງເຂດ, ພົວພັນຮ່ວມມືກັນພັດທະນາແບບຕ່າງຝ່າຍໄດ້ຮັບຜົນປະໂຫຍດ, ສ້າງຮູບແບບການພັດທະນາໃໝ່ລະຫວ່າງຈີນ-ອາ ຊຽນ. ກອງປະຊຸມໃນຄັ້ງນີ້ໄດ້ຮ່ວມກັນປືກສາຫາລືພາຍ ໃຕ້ຫົວຂໍ້ “ ແລວທາງຂົນສົ່ງທິດໃຕ້ ແລະ ເສັ້ນທາງການຄ້າ ສາກົນສາຍໃໝ່ທາງບົກ ແລະ ທາງທະເລ” (The Southern Transport Corridor & A New International Trade Route Across Land and Over sea).
ກອງປະຊຸມເວທີປຶກສາຫາລືຮ່ວມມືເສດຖະກິດອ່າວເປີຍປູ້ຖືກສ້າງຕັ້ງຂຶ້ນແຕ່ປີ 2006 ເປັນຕົ້ນມາ, ກອງປະຊຸມ ຄັ້ງນີ້ໄດ້ທົບທວນຄືນ ຜົນຂອງກອງປະຊຸມ ຄັ້ງທີ 9 ທີ່ຜ່ານມາ ເຊີ່ງໄດ້ຕີລາຄາສູງຕໍ່ຄວາມຄືບໜ້າໃນການຈັດຕັ້ງປະຕິ ບັດ,ໃນ 12 ປີ ທີ່ຜ່ານມາກອງປະຊຸມດັ່ງກ່າວ ໄດ້ເອົາໃຈໃສຈັດຕັ້ງປະຕິບັດພາລະກິດໃນການສົ່ງເສີມຄວາມຮ່ວມມື ທາງດ້ານເສດຖະກິດຂອງອ່າວເປີຍປູ້ ( Pan-Beibu Gulf ), ໂດຍໄດ້ຍຶດໝັ້ນອຸດົມການທີ່ຊຸກຍູ້ການພັດທະນາ ແລະ ຮ່ວມມືຂອງພາກພື້ນອ່າວເປີຍປູ້, ຍຶດໝັ້ນຫຼັກການ " ທ່າແຮງຊວ່ຍຊູຍູ້ໜູນກັນ, ການຮ່ວມມືຕ່າງຝ່າຍຕ່າງມີຜົນປະໂຫຍດ ແລະ ພັດທະນາຈະເລີນຮຸ່ງເຮືອງຮ່ວມກັນ ", ຕັ້ງໜ້າຊຸກຍູ້ໃຫ້ການຮ່ວມມືພາກພື້ນອ່າວເປີຍປູ້ຈາກຂໍ້ລິເລີ່ມ ແລະ ຈາກຄວາມເປັນເອກະພາບກ້າວໄປສູ່ການປະຕິບັດຕົວຈິງ, ຈາກການຮ່ວມມືກ້າວໄປສູ່ຕ່າງຝ່າຍຕ່າງມີຜົນປະໂຫຍດ, ໄດ້ຮັບໝາກຜົນອຸດົມສົມບູນ, ສ້າງຜົນປະໂຫຍດໃຫ້ແກ່ປະຊາຊົນຂອງປະເທດຕ່າງໆໃນພາກພື້ນແຫ່ງນີ້.
ກອງປະຊຸມໄດ້ຕົກລົງເປັນເອກະພາບກັນວ່າປີ 2018 ແມ່ນປີທຳອິດຄົບຮອບການກ່າວສູນທອນຟົດຂອງ ທ່ານ ສີຈິງພີງ ປະທານປະເທດ ສປ ຈີນ ໃນກອງປະຊຸມເວທີເສດຖະກິດພາຍໃຕ້ຫົວຂໍ້ສຳຄັນ “ໜື່ງແລວ-ໜື່ງເສັ້ນທາງ” ສຳລັບການຮ່ວມມືສາກົນ ແລະ ແມ່ນຄົບຮອບ 15 ປີຂອງການເປັນຫຸ້ນສ່ວນທາງຍຸດທະສາດຈີນ-ອາຊຽນ.
ໃນກອງປະຊຸມ ຄັ້ງນີ້ ທ່ານ ສັນຕິສຸກ ສິມມາລາວົງ, ຮອງລັດຖະມົນຕີ ໄດ້ມີຄໍາເຫັນໃນເວທີສົນທະນາພາຍໃຕ້ ຫົວຂໍ້ “ເສັ້ນທາງການຄ້າສາກົນສາຍໃໝ່ທາງບົກ ” (A New International Trade Route Across Land), ພາຍໃຕ້ສາຍພົວພັນມິດຕະພາບ ແລະການຮ່ວມມື ລະຫວ່າງ ສປປ ລາວ ແລະ ສປ ຈີນ ໄດ້ມີມາແຕ່ດົນນານແລ້ວ ນັ້ນ, ບົນຈິດໃຈ 4 ດີທີ່ວ່າ: ເພື່ອນບ້ານທີ່ດີ, ຄູ່ຮ່ວມທີ່ດີ, ເພື່ອນທີ່ດີ ແລະ ສະຫາຍທີ່ດີ, ສປປ ລາວ ແລະ ສປ ຈີນ ໄດ້ເພີ້ມທະວີການຮ່ວມມືກັນຫລາຍລະດັບ, ນັບທັງລະດັບສອງຝ່າຍ ແລະ ຫຼາຍຝ່າຍ, ໂດຍສະເພາະໃນການພັດທະ ນາໂຄງລ່າງພື້ນຖານເພື່ອສະຫນັບສະຫນູນນະໂຍບາຍແຫ່ງຊາດຂອງ ສປປ ລາວ ໃນການຫັນປ່ຽນຈາກປະເທດ ທີ່ບໍ່ ມີຊາຍແດນຕິດຈອດກັບທະເລ ໃຫ້ກາຍເປັນປະເທດເຊື່ອມໂຍງ-ເຊື່ອມຈອດ ແລະ ບໍລິການທາງຜ່ານທີ່ມີປະສິດທິຜົນ ຕາມແຜນພັດທະນາເສດຖະກິດ-ສັງຄົມແຫ່ງຊາດ. ໃນປັດຈຸບັນ, ພາຍໃຕ້ແນວຄິດລິເລີ້ມໜຶ່ງແລວ, ໜຶ່ງເສັ້ນທາງ ຂອງ ສປ ຈີນ (The Belt and Road Initiative) ແລະ ແລວເສດຖະກິດ ລາວ-ຈີນ , ທີ່ປະທານ ສີຈິງພີງ ໄດ້ປະກາດ ໄວ້ໃນການຢຽ້ມຢາມລັດຖະກິດ ສປປ ລາວ ໃນເດືອນ ພະຈິກ 2017 ທີ່ມີຄວາມໝາຍຄວາມສຳຄັນໃນການເຊື່ອມ ໂຍງ-ເຊື່ອມຈອດລະຫວ່າງຈີນ-ອາຊຽນ ນັ້ນ, ສປປ ລາວ ໄດ້ກະກຽມຄວາມພ້ອມ ແລະ ຈັດຕັ້ງປະຕິບັດການ ພັດທະນາໂຄງລ່າງພື້ນຖານຕາມນະໂຍບາຍດັ່ງກ່າວເປັນຕົ້ນແມ່ນ: ໂຄງການກໍ່ສ້າງທາງລົດໄຟລາວ-ຈີນ, ໂຄງການ ກໍ່ສ້າງທາງດ່ວນວຽງຈັນ-ວັງວຽງ-ຫລວງພະບາງ-ບໍ່ເຕັນ, ທາງດ່ວນວຽງຈັນ-ປາກເຊ ແລະ ສິ່ງອຳນວຍຄວາມສະດວກ ຕ່າງໆຕາມເສັ້ນທາງ ເຊັ່ນ: Logistics, ການຄ້າ, ການທ່ອງທຽ່ວ, ດ້ວຍຮູບແບບການລົງທຶນສຳປະທານ (BOT) ແລະ ແບບມີສ່ວນຮ່ວມຂອງພາກລັດ ແລະ ພາກທຸລະກິດ (PPP), ບົນພື້ນຖານຕ່າງຝ່າຍຕ່າງມີຜົນປະໂຫຍດຮ່ວມກັນ ແລະ ນຳຜົນປະໂຫຍດສູງສຸດມາສູ່ ສປປ ລາວ.
ຂຽນບົດ ໂດຍ: ທອງປານ ອິນທະຈັກ, ຫົວໜ້າພະແນກສັງລວມ ແລະ ພິທີການ, ຫ້ອງການກະຊວງ ຍທຂ